L'obra "Una cançò per a Europa" d'Escena Erasmus aplega a Bétera
Sin fecha

Diumenge 2 de juny la gira d'Escena d'Erasmus passarà per l'escenari de la Casa de la Cultura de Bétera. Es tracta d'una producció teatral del a Universitat de València, l'Àrea de Cultura de la Diputació de València i IVAJ-Institut Valencià de la Joventut.

Escena Erasmuspresenta un espectacle en forma de comèdia i replet de cançons en directe de diferents èpoques i estils. Un espectacle per a tots els públics que pretén ser un crit d’optimisme i alegria davant de la foscor que sembla voler caure sobre nosaltres. “Una cançó per a Europa” és el cant a l’esperança d’un grup de joves de deu països que, amb el seu exemple, ens mostra que és possible creure en el demà i somriure, que el futur no ha de ser una tragèdia per molt que alguns la desitgen. Vencerem a la foscor amb la comèdia i amb l’alegria.

Escena Erasmus és un projecte convençut que la Unió Europea, amb els seus defectes, ha possibilitat un llarg temps de pau i concòrdia, i pot ser un espai d’esperança per al futur si no renuncia als seus valors fundacionals. Hui, més que mai, apostem per una Europa de les persones i de la cultura.

Els protagonistes de l’espectacle són actors i actrius d’Alemanya, França, Itàlia, Noruega, Gàmbia, Rússia i Sèrbia, entre altres.